Edith Nakalema

Colonel Edith Nakalema, muserikale wa magye mu Uganda, eyatikkirwa mu August 2018 mu kkoosi ya Higher Command and Staff Course mu Joint Services Command and Staff College, e Watchfield, Oxfordshire, United Kingdom,  gye yali ayingiziddwa mu 2017. 

 Ensibuko n’obuyigirize 
Yazaalibwa ku kyalo Kashaari mu Disitulikiti y’e Mbarara mu Bugwanjuba bwa Uganda. Nnyina ye  Midrace Sserwadda ete kitaawe ye mugenzi Eriyasafu Sserwadda eyali reverendi mu Kanisa ya Uganda.https://www.newvision.co.ug/category/news/col-nakalemas-father-to-be-laid-to-rest-tuesd-NV_204641 Yeegatta ku ggye lya Uganda People's Defence Force (UPDF) mu 1999,  gye yakuzibwa n'atuuka ku ddaala lya Major, mu kiwayi ekikuuma omukulembeze wa Uganda ekya Special Forces Command ebiro ebyo ekyaali  kiduumirwa Muhoozi Kainerugaba . Kiggundu, Edris (14 June 2017). . The Observer (Uganda). Kampala. Archived from  on 28 November 2017. Retrieved 26 November 2017. Nakalema alina Dipuloma mu by'obusuubuzi okuva ku  Makerere University Business School . Alina ne diguli mu by'okugula n'enzirukanya  y'emirimu, gye yafuna okuva mu yunivasite e Nkumba . Nile Post Uganda (27 April 2021). "Through hard work, Col Edith Nakalema has scaled the army heights". Nile Post Uganda. Kampala. Retrieved 27 April 2021.

 Emirimu 
Nga tannatandika kukolera maka ga mukulembeze wa Uganda Nakalema yali akolera mu kitongole ky’ebyensimbi ekyamagye agakuuma omukulembeze wa Uganda (SFC). Era yali omu kubakungu ababaangawo enkola okutambuzibwa enkwata y'ebyensimbi n'okubala ebitabo mu SFC.  Mu 2014, yalondebwa okubeera omuwandiisi ow’ekyaama ow'omukulebeze wa Uganda (PPS) .   Mu Gwekkuminoogumu 2016, yakuzibwa okufuuka ’omuyambi wa pulezidenti omukulu era nga yavunaanyizibwa ku ntekatateeka n'entambuza y'emirimu gya pulezidenti eya buli lunaku. Ku ky'obuwandiisi bwa Pulezidenti ow'ekyaama yasikirwa Molly Kamukama.   Mu June 2017, Nakalema yasindikibwa mu kutendekebwa kw’amagye okw’abakulu mu Bungereza.  

 Ebirala 
Mu Gwekumminoogumu 2017, olupapula lw’amawulire olwa New Vision mu Kampala, Uganda lwategeeza nti Major Edith Nakalema yali muyizi mu ttendekero ekkulu erya Joint Services Command and Staff College (JSCSC), mu Bungereza. Mu kukuza olunaku lw’ensi yonna abayizi ku ttendekero ly’amagye, Nakalema yayolesa ennyambala ya Uganda, emmere n’amazina g’ebyobuwangwa bwa Uganda. Omwoleso guno gwetabwamu abakozi okuva ku kitebe kya Uganda mu kibuga London, era okwlolesa kwa Nakalema kwasanyusa nnyo Air Vice Marshal Chris Luck, akulira ssomero ly’amagye lino. 

Okujaguza amatikkira ge mu ttendekero lya Joint Services and Command Staff Shrivenham mu Bungereza, Major Nakalema yakyaza banne, abasomesa, abakozi abalala mu ttendekero lino ku kijjulo ekyetabwako abantu abasoba mu 100 okuva mu mawanga 15 ag’enjawulo. 

 Okukuzibwa n’okuweereza 
Mu Gwekkumineebiri gwa 2018, Nakalema eyali  ku ddaala lya Lieutenant Colonel yayanjulirwa bannayuganda nga akulira ekitongole ekirwanyisa obuli bwenguzi mu maka ga pulezidenti ki Anti-Corruption Unit (SH-ACU), ekisangibwa ku State House, mu Kampala .   

Mu Gwokuna 2021, omuduumizi w’amagye ga UPDF ow'okuntikko yakuza abaserikale b’amagye omugatte 1,393. Mu baakuzibwa mwalimu Edith Nakalema eyakuziddwa okuva ku Lieutenant Colonel n’afuulibwa Colonel omujjuvu. 

Mu Gwolubereberye 2022, Nakalema yalondebwa okubeera omu ku bayizi abaasooka okusomera mu ttendekero ly’ebyokwerinda erya National Defence College, Uganda . Yawumuzibwa ku mirimu gye mu kakiiko akalwanyisa obuli bwenguzi mu maka g'omukulembeze w'eggwanga aka SH-ACU nasikizibwa Brigadier Henry Isoke, eyali amyuuka omuduumizi w'ekitongole kyamagye ekikessi ekya Chieftaincy of Military Intelligence, ng'amumyuka Major General Abel Kandiho . 

Oluvannyuma lw'okusoma mu ttendekero lyamagye erya  Uganda National Defence College, Pulezidenti yamulonda okukulira ekitongole ekipya ekikuuma n'okutaasa ba musigansimbi ekya State House Investor Protection Unit ekyatondebwawo mu Gwokutaano 2023. 

 Amaka 
Colonel Edith Nakalema  mufumbo era muzadde. 

 Laba ne 

 Proscovia Nalweyiso
 Annette Nkalubo
 Christine Nyangoma
 Rebecca Mpagi
 Flavia Byekwaso

 Ebijuliziddwa